På omtrent samme tid torsdag eftermiddag skete der torsdag eftermiddag to trafikuheld på Frederikshavnmotorvejen uafhængigt af hinanden i sydgående retning. Klokken  14.43 indløb der melding om et sammenstød mellem to biler. Der var dog ingen personskade, lyder det fra vagtchef ved Nordjyllands Politi Poul Fastergaard. - Der var tale om et overhalingsuheld, hvor den ene part trak for tidligt ind i forbindelse med en overhalning, siger han. De to biler ramte hinanden, hvorefter de snurrer rundt og endte i rabatten. Der skete kun materiel skade, lyder det fra vagtchefen. Aquaplaning ved Sæby På omtrent samme tidspunkt, løber der en automatisk alarm ind fra en bil, der var forulykket mellem afkørslerne Sæby Nord og Sæby Syd. - Bilen blev ramt af aquaplaning og endte med at ligge på taget. Men heller ikke her var der personskade, lyder det fra Poul Fastergaard. Den automatiske 112-alarm blev formentlig udløst af, at bilens airbag blev udløst ved uheldet, der gav store skader på bilen.

Opsummering:
Det sydgående spor på Frederikshavnmotorvej var torsdag eftermiddag ramt af to uafhængige biluheld.